##

## REPUBLIKA HRVATSKA

## VUKOVARSKO-SRIJEMSKA ŽUPANIJA

## **msotw9_temp0 OPĆINA TOVARNIK**

##  **OPĆINSKI NAČELNIK**

## KLASA: 022-05/18-05/02

## URBROJ: 2188/12-03/01-18-1

## Tovarnik, 02.01.2018.

Na temelju članka 48. Statuta Općine Tovarnik (Službeni vjesnik Vukovarsko-srijemske županije broj 04/13, 14/13), Načelnica Općine Tovarnik , donosi

**Odluka o nagrađivanju učenika sa područja Općine Tovarnik**

**Članak 1.**

Ovom Odlukom utvrđuje se visina novčane nagrade koja se dodjeljuje učenicima sportašima za postignute rezultate na pojedinačnim ili ekipnim natjecanjima, te učenicima koja osvoje jedno od prva 3 mjesta na bilo kojem drugom natjecanju.

Sredstva za ostvarivanje prava iz ove Odluke osiguravaju se u Proračunu Općine Tovarnik.

**Članak 2.**

Pravo na dodjelu novčane nagrade imaju sportaši sa stalnim mjestom boravka na području Općine Tovarnik u godini za koju se nagrada dodjeljuje.

**Članak 3.**

Nagrade se dodjeljuju za izvanredne rezultate postignute u prethodnoj natjecateljskoj sezoni na natjecanjima najvišeg ranga, navedenim u članku 4. ove Odluke.

**Članak 4.**

Visina novčane nagrade ovisi o postignutom rezultatu za pojedinačni odnosno ekipni plasman i iznosi:

**1. Europska natjecanja:**

- za osvojeno 1. mjesto – 3.000,00 kuna

- za osvojeno 2. mjesto – 2.000,00 kuna

- za osvojeno 3. mjesto – 1.000,00 kuna

**2. Državna natjecanja:**

- za osvojeno 1. mjesto – 3.000,00 kuna

- za osvojeno 2. mjesto – 2.000,00 kuna

- za osvojeno 3. mjesto – 1.000,00 kuna

**3. Županijska natjecanja:**

- za osvojeno 1. mjesto – 2.000,00 kuna

- za osvojeno 2. mjesto – 1.000,00 kuna

- za osvojeno 3. mjesto – 500,00 kuna

**Članak 5.**

 Postupak za ostvarivanje prava iz ove Odluke pokreće se na zahtjev sportaša.

Zahtjev za maloljetnog sportaša podnosi zakonski skrbnik.

zahtjev se podnosi Jedinstvenom upravnom odjelu Općine Tovarnik ( u daljnjem tekstu JUO) i mora sadržavati osobne podatke o sportašu, natjecanju na kojem je sudjelovao i rezultat koji je ostvario.

 Uz zahtjev, podnositelj je dužan dostaviti potrebnu dokumentaciju, odnosno dokaze potrebne za ostarivanje traženog prava i to:

- presliku osobne iskaznice za sportaša za kojeg se traži pravo,

- uvjerenje o prebivalištu za sportaša,

- presliku originala potvrde o postignutim rezultatima,

- kopiju žiro računa

 U postupku utvrđivanja uvjeta za ostvarivanje prava iz ove Odluke JUO može zahtijevati i druge dokaze.

 O zahtjevu za ostvarivanje prava na novčanu naknadu odlučuje rješenjem pročelnik JUO.

 O žalbi protiv rješenja pročelnika JUO odlučuje općinski načelnik.

**Članak 6.**

 Ukoliko učenik iz čl.2. ove Odluke u prethodnoj natjecateljskoj sezoni ostvari rezultat u natjecanjima različitog ranga, može ostavriti samo jednu nagradu koja mu pripada prema ovoj Odluci.

**Članak 7.**

Ova Odluka stupa na snagu danom donošenje i bit će objavljena na internet stranici Općine Tovarnik.

**NAČELNICA OPĆINE TOVARNIK**

**Ruža V. Šijaković**